page1
“Esquema textos orais”, do proxecto cREAgal, publícase coa Licenza Creative Commons Recoñecemento Non-comercial Compartir igual 4.0
Textos orais
Están pensados para usarse nunha situación dun contexto real ante unha persoa ou persoas.
Expositivos
Instrutivos
O debate
Permiten explicar e comunicar a outras persoas datos, feitos ou coñecementos dun tema sen incluír unha opinión.
- Introdución: nesta parte inicial presentase o tema de forma breve. Dáse a coñecer o propósito do emisor e cal van ser os receptores.
- Desenvolvemento: é onde se explica ou describe o tema e as súas principais ideas.
- Conclusión: finaliza cun pequeno resumo do exposto para poder pechar a exposición.
Aqueles textos que dan a información concreta e específica que precisas para facer algo na túa vida cotiá
- Introdución: aparece o título, un pequeno índice e sempre van indicar a finalidade que se pretende conseguir seguindo as instrucións.
- Procedemento: virán indicados todos os pasos que se teñen que levar a cabo para conseguir a meta proposta na introdución. Tamén indicará que materiais ou ferramentas se precisan.
- Outros campos: consellos, trucos, precaucións, información de interese entre outros dependendo do tipo de texto instrutivo.
Permite, empregando a exposición ou a argumentación, defender a opinión sobre un tema determinado e lograr convencer a outras persoas.
- Introdución ou apertura: a persoa moderadora presenta ás participantes do debate, expón o tema e da paso á primeira intervención.
- Exposición: ás participantes expoñerán os seus puntos de vista. Mediante argumentos defenderán as súas ideas. A persoa moderadora regula o debate.
- Preguntas: ao rematar as exposicións, ábrese unha quenda de preguntas. As persoas que se atopan no público ou a moderadora fan cuestións acerca das ideas e puntos de vista defendidos.
- Conclusión: as persoas que participaron dan unha mensaxe final facendo un breve resumo do exposto.